Σιδηροδρομική γραμμή Κορίνθου - Καλαμάτας

Η Σιδηροδρομική γραμμή Κορίνθου - Καλαμάτας είναι σιδηροδρομική γραμμή μετρικού εύρους, μήκους 236 χιλιομέτρων, που ένωνε την Κόρινθο με την Καλαμάτα, μέσω της Τρίπολης και της κεντρικής Πελοποννήσου. Ήταν μία από τις σημαντικότερες γραμμές του δικτύου μετρικού εύρους των πρώην ΣΠΑΠ. Από το 1971, η υπερταχεία «Παλιγγενεσία» εκτελούσε το δρομολόγιο Καλαμάτα–Πειραιάς.

Τα δρομολόγια της γραμμής διεκόπησαν τμηματικά: το τμήμα Ζευγολατειό–Τρίπολη ανεστάλη το 2004, το τμήμα Τρίπολη–Κόρινθος το 2010, και το τμήμα Ζευγολατειό–Καλαμάτα στις 31/1/2011.Πώς θα μπει ξανά στις ράγες το τρένο - Πρόταση του Συλλόγου Φίλων Σιδηροδρόμου Μεσσηνίας Το 2016 για τελευταία φορά εκδρομικος συρμός του Συλλόγου Φίλων Σιδηροδρόμου πήγε από το Ζευγολατειό στην Καλαμάτα. Το 2021 προγραμματίζονται έλευση στην Τρίπολη του συρμού που μετέφερε τα οστά του Κολοκοτρώνη, ενόψει των εορτασμών των 200 χρόνων από την Παλιγγενεσία του 1821. 

Μελλοντικώς, αναμένεται να επαναλειτουργήσει το τμήμα Κορίνθου–Ναυπλίου ως επιβατική γραμμή, τροφοδοτική του προαστιακού Αθηνών κατόπιν ανάταξης, ενώ το τμήμα Άργους–Τρίπολης ως εμπορευματική γραμμή. Σε τρίτη φάση προβλέπεται η επαναλειτουργία του τμήματος από την Τρίπολη έως την Καλαμάτα.
Το 2025 υπάρχουν οι προσανατολισμοί για Κόρινθος-Άργος-Ναύπλιο, επέκταση του προαστιακού Αθηνών, Άργος ως Τρίπολη και Διαβολίτσι ως τουριστική και Διαβολίτσι προς Μεσσήνη και Καλαμάτα ως τοπικός σιδηρόδρομος Μεσσηνίας, με πρώτο βήμα την εορταστική επαναλειτουργία από Καλαμάτα ως Ακοβίτικα στις 31/12/2025.

 Σταθμοί 
Οι κυριότεροι σταθμοί της μετρικής σιδηροδρομικής γραμμής ήταν οι εξής:

 Κόρινθος, ανταπόκριση με γραμμή προς Πειραιά, Αθήνα και Πάτρα
 Μυκήνες
 Άργος, ανταπόκριση με γραμμή προς Ναύπλιο
 Μύλοι
 Τρίπολη
 Λεύκτρο, ανταπόκριση με γραμμή προς Μεγαλόπολη
 Ζευγολατειό, ανταπόκριση με γραμμή προς Καλό Νερό, Πάτρα και Πύργο
 Καλαμάτα

 Παραλλαγές 
Στην προσπάθεια επαναλειτουργίας της γραμμής, έχουν γίνει προτάσεις παραλλαγών της χάραξης εκ παραλλήλου με τον Αυτοκινητόδρομο 7 («Μορέας»), προκειμένου να μειωθεί η απόσταση Κορίνθου–Καλαμάτας και ο σιδηρόδρομος να καταστεί ανταγωνιστικός των ΚΤΕΛ και του αυτοκινήτου. Οι παραλλαγές αυτές αφορούν τα τμήματα Σολωμός–Σπαθοβούνι–Νεμέα–Αλέα–Νεστάνη–Τρίπολη και Μαρμαριά–Μαλλωτά–Μεγαλόπολη–Λεύκτρο–Παραδείσια–Τσακώνα–Μελιγαλάς. Προτάσσεται η κανονικοποίηση της γραμμής στο απώτερο μέλλον. Ο Σύλλογος Φίλων Σιδηροδρόμου Αρκαδίας έχει προτείνει ήδη από το 1993 συγκεκριμένες δράσεις, στις οποίες περιλαμβάνονται οι βελτιώσεις χάραξης του τμήματος Κορίνθου–Μυκηνών, η κανονικοποίηση της γραμμής έως το Ναύπλιο με παραλλαγή στο τμήμα Χιλιομόδι - Νεμέα - Χάνι ΑνέστηMελέτη επί διοικητή ΟΣΕ Γιαννακού και η σήραγγα Καλογερικού στο τμήμα Τρίπολης–Ασέας.

 Διακλάδωση Άργους–Ναυπλίου (-10/1/2011) 
Προγραμματιζόταν η επαναλειτουργία της γραμμής Κορίνθου–Άργους–Ναυπλίου μετά από 12 χρόνια διακοπής τον Δεκέμβριο του 2010 (δημοπράτηση 1o 6μηνο 2021).ΟΣΕ: Ένα βήμα πιο κοντά στην επαναλειτουργία της γραμμής Κορίνθου-Ναυπλίου Η διαδρομή από την Αθήνα, συμπεριλαμβανομένης της μετεπιβίβασης από τον Προαστιακό στην Κόρινθο, εκτιμιόταν πως θα διαρκεί 2 ώρες, εν συγκρίσει με το ΚΤΕΛ Αργολίδος που διανύει την απόσταση σε 2 ώρες και 10 λεπτά. Εφόσον στο μέλλον υλοποιηθεί η παραλλαγή από Σπαθοβούνι, παραλλήλως του Αυτοκινητοδρόμου 7 («Μορέας»), ο χρόνος θα μειωθεί περαιτέρω.

Έως την αναστολή λειτουργίας των σιδηροδρόμων μετρικού εύρους της Πελοποννήσου το 2011, οι διαδρομές από Άργος και Ναύπλιο προς Αθήνα διαρκούσαν 1 ώρα και 50 λεπτά και 2 ώρες και 10 λεπτά αντίστοιχα.

 Παραπομπές 

Κατηγορία:Περιφερειακή ενότητα Κορινθίας
Κατηγορία:Περιφερειακή ενότητα Αργολίδας
Κατηγορία:Περιφερειακή ενότητα Αρκαδίας
Κατηγορία:Περιφερειακή ενότητα Μεσσηνίας
Κατηγορία:Σιδηροδρομικές γραμμές μετρικού εύρους στην Ελλάδα
Κατηγορία:Σιδηροδρομικές γραμμές στην Πελοπόννησο